《栖妻洞》
宋代·刘克庄

往闻耆老言，兹洞深无际。
暗中或识路，尘外别有世。
几思绝人事，赍粮穷所诣。
棋终出易迷，炬绝入难继。
孤亭渺云端，于焉小休憩。
凭高眺城阙，扰扰如聚蚋。
尽捐滓秽念，遂有飞举势。
山灵娼清游，雨意来极锐。
蒙蒙湿莎草，浥浥凉松桂。
暝色不可留，怅望崖扉闭。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。